Odločba Sveta

z dne 24. septembra 1990

o uvedbi finančnega ukrepa Skupnosti za izkoreninjenje nalezljive nekroze trebušne slinavke salmonidov v Skupnosti

(90/495/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 43 Pogodbe,

ob upoštevanju Odločbe Sveta 90/424/EGS z dne 26. junija 1990 o izdatkih na veterinarskem področju [1] in zlasti člena 23(4) Odločbe,

ob upoštevanju predloga Komisije [2],

ob upoštevanju mnenja Evropskega parlamenta [3],

ob upoštevanju mnenja Ekonomsko-socialnega odbora [4],

ker je nalezljivo hematopoetsko nekrozo (IHN) salmonidov zelo nalezljiva virusna bolezen, ki lahko povzroči hude izgube v ribogojnicah;

ker je v prvi fazi treba določiti ustrezne ukrepe nadzora, da bi pridobili informacije, potrebne za izvajanje morebitnih ukrepov za odpravljanje bolezni;

ker je smotrno, da države članice predložijo načrt iztrebljanja bolezni;

ker bo finančna pomoč Skupnosti vsebovala delno povračilo izdatkov, ki jih bo država članica imela zaradi postopkov vzorčenja in potrebnih laboratorijskih preiskav;

ker je treba sprejeti ukrepe po postopku, v katerem države članice in Komisija tesno sodelujejo,

SPREJEL NASLEDNJO ODLOČBO:

Člen 1

Tri mesece po sprejetju te odločbe morajo države članice predložiti načrt za oceno stopnje okuženosti v Skupnosti z nalezljivo hematopoetsko nekrozo (IHN) in virusno hemoragično septikemijo (VHS), ki sloni na epidemiološki preiskavi, opravljeni na njihovem ozemlju.

Člen 2

V tej odločbi:

1. "ribogojnica" pomeni katerikoli obrat ali na splošno katerikoli zemljepisno opredeljen kompleks za vzrejo ali gojenje salmonidov z namenom, da se dajo na trg;

2. "pooblaščeni laboratorij" pomeni laboratorij, ki se nahaja na ozemlju države članice in ki ga pristojni organ pooblasti, da pod njegovo odgovornostjo izvaja preiskave, predvidene v tej odločbi.

Člen 3

Načrt iz člena 1 določa:

1. centralne organe, zadolžene za izvajanje in usklajevanje načrta;

2. registracijo ribogojnic, ki se ukvarjajo z vzrejo salmonidov;

3. spremljanje premikov salmonidov;

4. vzorčenje za virusno in/ali serološko odkrivanje v ribogojnicah, ki se ukvarjajo z vzrejo salmonidov; število vzorcev, ki jih je treba vzeti, mora biti odvisno od zdravstvenega stanja živali;

5. prenos vzorcev do pooblaščenega laboratorija, kjer se opravi virološka in/ali serološka preiskava za odkrivanje virusa IHN in, kadar je potrebno, virusa VHS;

6. oceno stroškov na enoto za vzorčenje in laboratorijsko preiskavo kot tudi oceno celotnih stroškov za izvajanje ukrepov.

Člen 4

Komisija pregleda načrte, ki jih izdelajo države članice, da preveri, če izpolnjujejo pogoje za odobritev ali pa jih je treba kakorkoli spremeniti.

Načrti, vključno z vsemi njihovimi spremembami, se odobrijo v skladu s postopkom, določenim v členu 10.

Člen 5

Ukrep, predviden s to odločbo, je upravičen do finančne pomoči Skupnosti.

Člen 6

1. Finančna pomoč Skupnosti se odobri za obdobje enega leta od datuma, ki ga določi Komisija v svojih odločbah o odobritvi načrtov iz člena 1.

2. Predvidena pomoč v breme proračuna Skupnosti, v okviru Poglavja o izdatkih v zvezi s kmetijstvom, znaša 2 milijona ECU za obdobje, predvideno v odstavku 1.

Člen 7

1. Pod pogojem, da se vsi predvideni ukrepi izvajajo in so v skladu z načrtom, odobrenim po členu 4, izdatki držav članic v skladu s točkama 4 in 5 člena 3 izpolnjujejo pogoje za finančno pomoč Skupnosti v okviru omejitev, določenih v členu 6.

2. Skupnost povrne 50 % izdatkov iz odstavka 1.

3. Podrobna pravila za uporabo tega člena se sprejmejo po potrebi v skladu s postopkom, določenim v členu 10.

Člen 8

1. Zahtevki za plačilo se nanašajo na izdatke, ki jih imajo države članice v koledarskem letu, in se predložijo Komisiji pred 1. julijem naslednjega leta.

2. Komisija odloči o pomoči po posvetu z Odborom iz člena 10.

3. Podrobna pravila za uporabo tega člena se sprejmejo po potrebi v skladu s postopkom, določenim v členu 10.

Člen 9

Člena 8 in 9 Uredbe (EGS) št. 729/70 [5], kakor je bila nazadnje spremenjena z Uredbo (EGS) št. 2048/88 [6], se uporabljata s potrebnimi spremembami.

Člen 10

1. Kjer je treba uporabiti postopek, določen v tem členu, predsednik nemudoma bodisi na lastno pobudo ali na zahtevo države članice predloži zadevo na Stalni veterinarski odbor, ustanovljen z Odločbo 68/361/EGS [7].

2. Predstavnik Komisije predloži odboru osnutek ukrepov, ki jih je treba sprejeti. Odbor poda svoje mnenje o osnutku v roku, ki ga lahko določi predsednik glede na nujnost zadeve. Mnenje poda večina, določena v členu 148(2) Pogodbe, v primeru sklepov, ki jih mora Svet sprejeti na predlog Komisije. Glasovi predstavnikov držav članic v odboru se ponderirajo, tako kot je določeno v navedenem členu. Predsednik ne glasuje.

3. Komisija sprejme predvidene ukrepe, če so v skladu z mnenjem odbora.

4. Če predvideni ukrepi niso v skladu z mnenjem odbora ali če ni podano nobeno mnenje, Komisija nemudoma predloži Svetu predlog v zvezi z ukrepi, ki jih je treba sprejeti. Svet odloča s kvalificirano večino.

Če Svet po preteku treh mesecev od datuma predložitve ne ukrepa, Komisija sprejme predlagane ukrepe.

Člen 11

Strokovnjaki Komisije lahko v sodelovanju s pristojnimi organi opravijo preglede na kraju samem, da zagotovijo izvajanje načrtov iz člena 1.

Komisija obvesti države članice v odboru iz člena 10 o rezultatih načrtov na podlagi informacij, ki jih priskrbijo države članice, ki Komisiji predložijo poročilo skupaj z zahtevki za plačilo in kakršnimi koli poročilistrokovnjakov, ki delujejo v imenu Skupnosti in jih je imenovala Komisija, ki so opravili preglede na kraju samem.

Člen 12

Na podlagi rezultatov pregledov iz člena 1 Komisija predloži poročilo skupaj s kakršnimi koli ustreznimi predlogi ali sklepi v okviru člena 5(2) Odločbe 90/424/EGS.

Člen 13

Ta odločba je naslovljena na države članice.

V Bruslju, 24. septembra 1990

Za Svet

Predsednik

V. Saccomandi

[1] UL L 224, 18.8.1990, str. 19.

[2] UL C 327, 30.12.1989, str. 59.

[3] UL C 113, 7.5.1990, str. 219.

[4] UL C 124, 21.5.1990, str. 3.

[5] UL L 94, 28.4.1970, str. 13.

[6] UL 185, 15.7.1988, str. 1.

[7] UL L 255, 18.10.1968, str. 23.

--------------------------------------------------